**กิตติกรรมประกาศ**

วิทยานิพนธ์ฉบับนี้สำเร็จสมบูรณ์ได้ด้วยความกรุณาและความช่วยเหลืออย่างสูงยิ่งจากบุคคลต่อไปนี้ อาจารย์ ดร. นิตยา จันตะคุณ อาจารย์ที่ปรึกษาวิทยานิพนธ์หลัก อาจารย์ ดร.รามนรี นนทภา อาจารย์ที่ปรึกษาวิทยานิพนธ์ร่วม รองศาสตราจารย์ ดร.สมทรง สุวพานิช ประธานกรรมการสอบวิทยานิพนธ์ ผู้ช่วยศาสตราจารย์ ดร. อรุณี จันทร์ศิลา กรรมการผู้ทรงคุณวุฒิ ผู้ช่วยศาสตราจารย์ ดร. พูนศักดิ์ ศิริโสม อาจารย์ ดร. นวพล นนทภา และคุณครูกัญญารัตน์ ทิพแสง ผู้เชี่ยวชาญตรวจสอบเครื่องมือที่ใช้ในการวิจัย ผู้อำนวยการโรงเรียนหนองโพธิ์วิทยาคมที่ได้ให้ความอนุเคราะห์และความสะดวกในการเก็บรวบรวมข้อมูล สถาบันวิจัยและพัฒนา มหาวิทยาลัยราชภัฏมหาสารคาม ที่ให้ความอนุเคราะห์ทุนอุดหนุนสำหรับทำการวิจัยตลอดโครงการนี้ อาจารย์ประจำวิชาคณิตศาสตร์ และบิดามารดาและครอบครัวที่ให้กำลังใจ ผู้วิจัยขอกราบขอบพระคุณทุกท่าน มา ณ โอกาสนี้

 ขอกราบขอบพระคุณคณะกรรมการพิจารณาทุนสนับสนุนการวิจัย ปีงบประมาณ 2559 จากสถาบันวิจัยและพัฒนามหาวิทยาลัยราชภัฏมหาสารคาม ที่ให้ทุนสนับสนุนการทำวิทยานิพนธ์ครั้งนี้

 คุณค่าทั้งหมดที่เกิดขึ้นจากวิทยานิพนธ์เล่มนี้ ผู้วิจัยขอน้อมรำลึกและบูชาพระคุณแก่บุพการีของผู้วิจัย รวมทั้งบูรพาจารย์ทุกท่านที่อยู่เบื้องหลังในการวางรากฐานการศึกษาให้กับผู้วิจัยตั้งแต่อดีตจนถึงปัจจุบัน

###  ฐิติรัตน์ ภูมิลา